nafrat ke andheron ko mitane ke liye aa aa sham-e-mohabbat ko jalane ke liye aa bebak hua jata hai ab dard-e-judai ubhre hue zakhmon ko dabane ke liye aa kab tak main sambhaalun teri yaadon ki amanat ye bar-e-garan dil se hatane ke liye aa yaadon ke darichon mein tera rup hai lekin ab hijr ka ehsas bhulane ke liye aa ehsas ke sahra ki udasi nahin jati jharnon ki tarah git sunane ke liye aa ek teri mohabbat ka muhafiz hai mera dil khud apne liye mujh ko bachane ke liye aa mujh ko to hai manzur tere pyar mein 'arshad' amrit na sahi zahr pilane ke liye aa
dik_Latn